open-index/open-wikipedia-markdown huggingface dataset:
அன்னியூர், விழுப்புரம்

**அன்னியூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் விழுப்புரம் மாவட்டத்திலுள்ளது.
## அமைவிடம்
அன்னியூர், கடல் மட்டத்திலிருந்து சுமார் 96.2 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** அன்னியூர் ஊரின் அஞ்சல் குறியீட்டு எண் 605202 ஆகும்.

** அன்னியூரில் அரசு கலை, அறிவியல் கல்லூரி ஒன்று கட்டப்பட்டுள்ளது.

** அன்னியூர் ஊரில் இராமநாதீசுவரர் கோயில் என்ற சிவன் கோயில் உள்ளது.

** அன்னியூர் பகுதியானது, விக்கிரவாண்டி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, விழுப்புரம் மக்களவைத் தொகுதி சார்ந்தது.
## மேற்கோள்கள்

பகுப்பு:விழுப்புரம் மாவட்டத்திலுள்ள ஊர்களும் நகரங்களும்
மனேந்திரகர் சட்டமன்றத் தொகுதி

**மனேந்திரகர் சட்டமன்றத் தொகுதி** *(Manendragarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோரியா மாவட்டத்தில் அமைந்துள்ளது. மனேந்திரகர், கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
காந்தா நலவாடே

**காந்தா நலவாடே** (*Kanta Nalawade*) இந்தியாவின் மகாராட்டிடிர மாநிலத்தைச் சேர்ந்த ஓர் அரசியல்வாதியாவார். முதுகலைப் பட்டதாரியான இவர் 35 ஆண்டுகால அரசியல் அனுபவமுள்ளவராக அறியப்படுகிறார். இவர் மகாராட்டிர மாநில சட்டமன்ற உறுப்பினராகவும், பாரதிய சனதா கட்சியின் உறுப்பினராகவும் இருந்தார். பாரதிய சனதா கட்சியின் மாநிலப் பிரிவின் துணைத் தலைவராகவும், தேசிய செயற்குழு உறுப்பினராகவும் உள்ளார். தனது கணவர் செய்சிங்ராவ் நலாவாடேவுடன் சேர்ந்து சன சங்கத்தில் கட்சி ஊழியராக தனது வாழ்க்கையைத் தொடங்கி 2000 ஆம் ஆண்டில் பாரதிய சனதா கட்சியின் தேசிய செயலாளரானார்.  சதாராவில் உள்ள அரலே கிராமத்தில் ஒரு விவசாயக் குடும்பத்தில் காந்தா நலவாடே பிறந்தார்.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மராத்தியர்கள்
தாரா பண்டாரி

**தாரா பண்டாரி** (*Tara Bhandari*) இந்தியாவின் இராசத்தான் மாநிலத்தைச் சேர்ந்த ஓர் அரசியல்வாதியாவார். 1945ஆம் ஆண்டு சனவரி மாதம் 21 ஆம் தேதியன்று சிரோகி நகரத்தில் இவர் பிறந்தார். பாரதிய சனதா கட்சியின் உறுப்பினராக அரசியலில் இயங்கினார். இராசத்தான் சட்டமன்றத்தின் துணை சபாநாயகராக சிறிது காலம் பணியாற்றினார். இராசத்தான் சட்டமன்றத்தில் துணை சபாநாயகர் பதவியை வகித்த முதல் பெண் இவர்தான். சிரோகி தொகுதியிலிருந்து இராசத்தான் சட்டமன்றத்திற்கு இரண்டு முறை இவர் தேர்ந்தெடுக்கப்பட்டார்.
 
## மேற்கோள்கள்

பகுப்பு:1945 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
இந்த மண் எங்களின் சொந்த மண்

"**இந்த மண் எங்களின் சொந்த மண்**" என்ற பாடலானது 1990ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "*இந்த மண் எங்களின் சொந்த மண்*" என்னும் பாடல் தொகுப்பில் இடம்பெற்ற பாடலாகும். புதுவை இரத்தினதுரை எழுதிய இப்பாடலை இசைவாணர் கண்ணனின் இசையில் எஸ். ஜி. சாந்தன் பாடியுள்ளார். இப்பாடல் சாந்தனின் இரண்டாவது பாடலானதுடன் அவருக்குப் புகழ்பெறக் காரணமாயுள்ளது. ஈழத்தமிழர்களின் துன்பங்களையும் விடுதலை வேட்கையையும் வெளிப்படுத்தி நிற்கும் இப்பாடலானது தமிழீழ விடுதலைப் புலிகளின் முக்கியமான பிரச்சாரப் பாடல்களில் ஒன்று.

## முழுப் பாடல்

பல்லவி
இந்த மண் எங்களின் சொந்த மண் - இதன்
எல்லைகள் மீறியார் வந்தவன்
நீர்வளம் உண்டு நிலவளமுண்டு
நிம்மதி ஒன்றுதான் இல்லை
சரணம்
நிலைகள் தளர்ந்து தலைகள் குனிந்து
நின்றது போதும் தமிழா - உந்தன்
கலைகள் அழிந்து கவலை மிகுந்து
கண்டது போதும் தமிழா - வரிப்
புலிகள் எழுந்து புயலைக்கடந்து
போர்க்களம் ஆடுது தமிழா – இன்னும்
உயிரை நினைந்து உடலைச் சுமந்து
ஓடவா போகிறாய் தமிழா
சாவா இலை ஒரு வாழ்வாவெனப் பெரும்
சமரே எழுந்தது தமிழா - உடன்
வா வா புலியுடன் சேர் சேர் எனும்குரல்
வரையைப் பிளக்குது தமிழா - உடன்
ஆகா அழைப்பிது போபோவென ஒரு
மகவை அனுப்பிடு தமிழா - நீ
பூவா இலைப்பெரும் புயலாய் எழுந்துமே
புறப்பட்டு வந்திடு தமிழா


## மேற்கோள்கள்
* 
* 
* 
* 
* 
* 

பகுப்பு:ஈழப் போராட்டப் பாடல்கள்
இந்திய தேசிய அளவிலான கூட்டுறவு அமைப்புகள்

**இந்திய தேசிய அளவிலான கூட்டுறவு அமைப்புகள்**, இந்தியாவில் கூட்டுறவு அமைச்ச்கத்தின் கீழ் தேசிய அளவில் செயல்படும் 19 கூட்டுறவு அமைப்புகள் உள்ளது.  அவைகள் பின்வருமாறு:  

# கூட்டுறவு மீனவர்கள் சங்கங்களின் தேசியக் கூட்டமைப்பு, புது தில்லி - http://fishcopfed.in
# மாநிலக் கூட்டுறவு வங்கிகளின் தேசியக் கூட்டமைப்பு, மும்பை - https://nafscob.org
# கூட்டுறவு சர்க்கரை ஆலைகளின் தேசியக் கூட்டமைப்பு, புது தில்லி - https://coopsugar.org
# 	தேசியக் கூட்டுறவு பால்பண்ணை கூட்டமைப்பு (NCDFI),  ஆனந்த் - https://ncdfi.coop
# கூட்டுறவு நுகர்வோர் கூட்டுறவுகளின் தேசியக் கூட்டமைப்பு, புது தில்லி - https://www.nccf-india.com
# தொழிலாளர் கூட்டுறவுகளின் தேசியக் கூட்டமைப்பு, புது தில்லி - http://labcofed.org
# கூட்டுறவு வீட்டு வசதி சங்கங்களின் தேசியக் கூட்டமைப்பு, புது தில்லி - https://www.nchfindia.net
# கூட்டுறவு நகர வங்கிகள் & கடன் சங்கங்களின் தேசியக் கூட்டமைப்பு, புது தில்லி - https://www.nafcub.org
# இந்தியப் பழங்குடிகள் கூட்டுறவு சந்தைப்படுத்தல் மேம்பாட்டு கூட்டமைப்பு,  புது தில்லி - https://trifed.tribal.gov.in
# கூட்டுறவு வேளாண்மை விற்பனை கூட்டமைப்பு, புது தில்லி - https://www.nafed-india.com
# தேசிய கூட்டுறவு ஒன்றியம், புது தில்லி - https://ncui.coop
# விவசாயக் கல்வி கூட்டுறவு அமைப்பு, புது தில்லி -  https://kribhco.net
# இந்திய விவசாயிகளின் உரக் கூட்டுறவு அமைப்பு (IFCO) -https://www.iffco.in 
# தேசியக் கூட்டுவு கரிமங்கள் நிறுவனம், ஆனந்த்  - https://ncol.coop
# பாரதிய கூட்டுறவு விதைகள் உற்பத்தி அமைப்பு, புது தில்லி, https://sahakarbeej.in
# தேசிய கூட்டுறவு நிலவள வங்கிகளின் கூட்டமைப்பு, மும்பை
# தேசியக் கூட்டுறவு ஏற்றுமதி நிறுவனம், புது தில்லி, https://ncel.coop
# அகில இந்திய கூட்டுறவு கைத்தறி துணிகள் விற்பனை சங்கம், புது தில்லி 
# அகில இந்திய கூட்டுறவு பஞ்சாலைகள் கூட்டமைப்பு, மும்பை
## இதனையும் காண்க
* தேசிய கூட்டுறவு வளர்ச்சி வாரியம்
* தேசிய பால்பண்ணை மேம்பாட்டு வாரியம்
## மேற்கோள்கள்

பகுப்பு:கூட்டுறவு
பகுப்பு:இந்தியாவில் கூட்டுறவு அமைப்புகள்
பகுப்பு:இந்தியக் கூட்டுறவு அமைச்சகம்
பகுப்பு:பன்மாநில கூட்டுறவு அமைப்புகள்
உசி ஈ

**உசி ஈ** (*Uzi fly*) அல்லது உஜி ஈ என்பது பட்டுப்புழுக்களை தாக்கும் ஒட்டுண்ணி ஈக்களின் பொதுவான பெயராகும். மேலும் இவை பின்வருவனவற்றைக் குறிக்கலாம்:
* *பிளெபரிபா ஜெபின*
* *குராசோகோசுமியா செரிகேரியா*
* *தெனோபோரோசெரா பவிடா*
* *எக்சோரிசிடா பாம்பிசிசு*
* *எக்சோரிசிடா சர்பில்லன்சு*

## மேற்கோள்கள்

பகுப்பு:கணுக்காலிகள்
பகுப்பு:ஒட்டுண்ணிகள்
பைலியம் எலிகன்சு

**பைலியம் எலிகன்சு** (*Phyllium elegans*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது நியு கினி பகுதிகளில் மட்டுமே காணப்படும் அகணிய உயிரி.

## வகைப்பாட்டியல்
இது 1991ஆம் ஆண்டு பப்புவா நியூ கினியாவிலிருந்து வந்த ஒரு பெண் பூச்சி மாதிரியின் அடிப்படையில் விவரிக்கப்பட்டது . இந்த பூச்சியின் மாதிரி தற்போது பவேரிய மாநில விலங்கியல் சேகரிப்பில் சேமிக்கப்பட்டுள்ளது.

## மேற்கோள்கள்

## வெளி இணைப்புகள்
* 

பகுப்பு:பூச்சிகள்
பகுப்பு:கணுக்காலிகள்
பகுப்பு:முதுகெலும்பிலிகள்
பைலியம் எரிகோரியே

**பைலியம் எரிகோரியே** (*Phyllium ericoriai*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது சலால் (*கால்தேரியா சலோன்*), பிராம்பிள் (*உரூபசு சிற்றினங்கள்*), கேசல் (*கோரிலசு அவெல்லானா*) முதலிய தாவரங்களை உணவாக உட்கொள்ளும்.

## மேற்கோள்கள்

## வெளி இணைப்புகள்
* 

பகுப்பு:பூச்சிகள்
பகுப்பு:கணுக்காலிகள்
பகுப்பு:முதுகெலும்பிலிகள்
பைலியம் ஜேக்கப்சோனி

**பைலியம் ஜேக்கப்சோனி** (*Phyllium jacobsoni*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இப்பூச்சிகள் சாவகம் தீவில் காணப்படுவதாகப் பதிவுச் செய்யப்பட்டுள்ளது. இச்சிற்றினத்தின் கீழ் எந்த துணையினமும் வாழ்க்கை அட்டவணையில் பட்டியலிடப்படவில்லை.

## மேற்கோள்கள்




## வெளியிணைப்புகள்
*
*
* ''Phasmida Species File''. Brock P.

பகுப்பு:பூச்சிகள்
பகுப்பு:கணுக்காலிகள்
பகுப்பு:முதுகெலும்பிலிகள்
பைலியம் மாபந்தை

**பைலியம் மாபந்தை** (*Phyllium mabantai*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது பிலிப்பீன்சில் மட்டும் காணப்படும் அகணிய உயிரி ஆகும். 

## வகைப்பாட்டியல்
பிலிப்பீன்சில் உள்ள அக்கோ ஏரியிலிருந்து சேகரிக்கப்பட்ட ஒரு பெண் மாதிரியின் அடிப்படையில் இச்சிற்றினம் விவரிக்கப்பட்டுள்ளது. இந்த மாதிரி தற்போது பெல்ஜிய இயற்கை வரலாற்று அறிவியல் நிறுவனத்தில் சேமிக்கப்பட்டுள்ளது.

## பரவல்
பைலியம் மாபந்தை பிலிப்பீன்சில் மட்டுமே காணப்படக்கூடியது. இது மிண்டனாவோ, சமர், இலெய்ட் தீவுகளில் காணப்படுகிறது.

## மேற்கோள்கள்

## வெளி இணைப்புகள்
* 

பகுப்பு:பூச்சிகள்
பகுப்பு:கணுக்காலிகள்
பகுப்பு:முதுகெலும்பிலிகள்
நுண்கீரை

**'நுண்கீரை** என்பது முளைகட்டிய பயிர்களுக்கும் வளர்ந்த கீரைகளுக்கும் இடைப்பட்ட உண்ணக்கூடிய தாவரங்களைக் குறிப்பதாகும். சாறு, இடையீட்டு ரொட்டிகள், பழக்கலவை போன்றவற்றில் அழகிற்காகவும் சுவைக்காகவும் இவற்றைப் பயன்படுத்துகின்றனர். சில பதார்த்தங்களில் அலங்காரமாகவும் சிலவற்றில் மூலப்பொருளாகவும் பயன்படுத்துகின்றனர். பல வகை காய்கறிகளிலும், கீரைகளிலும் இதர தாவரங்களிலும் 1 முதல் 3 அங்குலம் நீளம் கொண்ட இந்த நுண்கீரைகள் பெறப்படுகின்றன.

## வரலாறு
சான் பிரான்சிஸ்கோவில் 1980களில் இந்த நுண்கீரைகளை சமையல் வல்லுநர்கள் பயன்படுத்தத் தொடங்கினர். தென் கலிபோர்னியாவில் 1990களில் பரவத் தொடங்கியது. தொடக்கத்தில் அறுகுலா, திருநீற்றுப்பச்சை, பீட்ரூட், பரட்டைக்கீரை, கொத்தமல்லி போன்ற தாவரங்களின் முளைவிட்டு வளர்ந்த நிலையில் நுண்கீரைகளாக அலங்கார நோக்கில் பயன்படுத்தத் தொடங்கினர். பின்னர் இந்தப் பழக்கம் அமெரிக்க நாடுமுழுவதும் பரவி உலகம் முழுவதும் பரவியது. இன்று பல தானியங்கள் விதைகளிலிருந்தும் நுண்கீரைகள் வளர்க்கப்படுகின்றன.

முளைகட்டிய பயறு என்பது விதை, வேர், தண்டையும் சேர்த்து உண்ணப்படும் ஆனால் நுண்கீரைகளில் நுனித்தளிரை மட்டுமே உணவாகவோ, அலங்காரமாகவோ எடுத்துக் கொள்ளப்படுகிறது. உருளைக் கிழங்கு குடும்பம் தாவரங்களான உருளைக் கிழங்கு, தக்காளி, கத்தரி, மிளகாய் போன்றவற்றின் இளங்செடிகளில் உள்ள விசத்தன்மையால் நுண்கீரையாக உண்ணப்படுவதில்லை.

## தமிழ்நாட்டில்
தமிழ்நாட்டில் நுண்கீரை பயன்பாடு பரவலாகி, சாகுபடியும் கணிசமாகச் செய்யப்படுகிறது.

## மேற்கோள்கள்

## வெளியிணைப்புகள்
* 

பகுப்பு:ஊட்டச்சத்து
பகுப்பு:காய்கறிகள்
டி. விஜயராஜ்

**டி. விஜயராஜ்** (*D Vijayaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் திருவண்ணாமலை நகரைச் சேர்ந்தவர். திருவண்ணாமலை நகராட்சி உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவண்ணாமலை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 1967

## மேற்கோள்கள்

பகுப்பு:1932 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
மங்கொம்பு - 10

**மங்கொம்பு - 10** *(MO 10 - Remya)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **[[ஜெயா (நெல்)|ஜெயா]]** மற்றும் **[[பட்டாம்பி - 33]]** ஆகிய நெல் இரகங்களை ஒத்திசைந்த அமைப்பு முறையில் இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 1990 ஆம் ஆண்டு வெளியிடப்பட்ட இந்நெல் வகையை, **ரெம்யா (ரம்யா)** என்ற பெயரிலும் அழைக்கப்படுகிறது.

## பின்னணி
மூன்று பருவங்களிலும் பயிரிட ஏற்ற, நடுத்தர கால அளவில் அறுவடைக்கு தயாராகும் இந்த நெல் வகை, 110 – 120 நாட்களில் முதிர்வடைவதாக கருதப்படும் இந்நெல் இரகத்தின் அரிசி, நீண்ட மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி, பித்தப்பை பூச்சி, உறைக்கருகல் மற்றும் இலையுறை அழுகல் போன்ற நோய்களுக்கு மிதமான எதிர்ப்புத் திறன் கொண்ட இந்நெல் இரகம், நீரில் முழுகும் காலத்தில் ஒரு மாதம் வரை முளைப்பு செயலற்ற தன்மையுடன் இருப்பதாக கூறப்படுகிறது. 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
பி. வேலுசாமி

**பி. வேலுசாமி** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் திருப்பூர் நகரைச் சேர்ந்தவர். பல்லடம் வட்டம் இடையாப்பாளையத்தில் உள்ள  பள்ளியில் கல்வி பயின்றுள்ளார். பிரஜா சோசலிச கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிங்காநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1920 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
சி. வீரமணி

**சி. வீரமணி** (*C. Veeramani*)(6 மார்ச்சு 1939-19 திசம்பர் 2004) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் கருக்கம்பாளையம் கிராமத்தினைச் சேர்ந்தவர். ஆத்தூர் உயர்நிலைப் பள்ளியில் கல்வி பயின்ற வீரமணி, சேலம் அரசுக் கல்லூரியில் பல்கலைக்கழக புதுமுகவகுப்புக் கல்வியினைப் பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில்  சங்ககிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆன ஆர். நல்லமுத்துவின் மறைவினால் 20 திசம்பர் 1967 அன்று நடைபெற்ற இடைத்தேர்தலில் போட்டியிட்டு வெற்றி பெற்றார்.

## தேர்தல் செயல்பாடு
### 1967

## மேற்கோள்கள்

பகுப்பு:1939 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:2004 இறப்புகள்
எக்சோரிசுடா சார்பிலன்சு

**எக்சோரிசுடா சார்பிலன்சு** (*Exorista sorbillans*) எனும் உசி ஈ, சிற்றினமானது *டாச்சினிடே* குடும்பத்தினைச் சார்ந்ததாகும். இது கம்பளிப்பூச்சிகளின் தீங்குயிரி ஆகும். இது தெற்கு, தென்கிழக்கு ஆசியாவின் வெப்பமண்டல பகுதிகளில் பட்டுப்புழு வளர்ப்புத் தொழிலில் முக்கியப் பிரச்சினையாகும்.

இந்தியாவில் காணப்படும் சிற்றினமான, *எக்சோரிசுடா பாம்பிசிசு* சில நேரங்களில் இந்த சிற்றினத்துடன் ஒத்ததாக இருக்கிறது. ஆனால் கேனரி தீவுகள் வகை வட்டாரத்திலிருந்து பெறப்பட்ட மாதிரிகளிலிருந்து வேறுபட்டது.

## பரவல்
எக்சோரிசுடா சார்பிலன்சு தஜிகிஸ்தான், அங்கேரி, உருமேனியா, உக்ரைன், பல்காரியா, கிரீசு, இத்தாலி, செர்பியா, எசுப்பானியா, துருக்கி, ஆஸ்திரியா, பிரான்சு, சப்பான், தென் கொரியா, ஈரான், இஸ்ரேல், மங்கோலியா, கேனரி தீவுகள், எகிப்து, உருசியா, கேமரூன், காங்கோ, கென்யா, மலாவி, நைஜீரியா, சியரா லியோன், உகாண்டா, சீனா, இந்தியா, ஜப்பான். தைவான், ஆத்திரேலியா, லார்ட் ஹோவ் தீவு, பப்புவா நியூ கினி உள்ளிட்ட நாடுகளில் காணப்படுகிறது.

## மேற்கோள்கள்

பகுப்பு:கணுக்காலிகள்
பகுப்பு:தீங்குயிரிகள்
சந்திரா திரிபாதி

**சந்திரா திரிபாதி** (*Chandra Tripathi*) இந்தியாவின் உத்தரப் பிரதேசம் மாநிலத்தைச் சேர்ந்த ஓர் அரசியல்வாதியாவார். 1931ஆம் ஆண்டு அக்டோபர் மாதம் 26 ஆம் தேதியன்று பிரித்தானிய இந்தியாவின் அலிகார் ஐக்கிய மாகாணத்தில் இவர் பிறந்தார். இந்திய தேசிய காங்கிரசு கட்சியின் உறுப்பினராக அரசியலில் இயங்கினார். 1984 ஆம் ஆண்டு உத்தரப் பிரதேசத்தின் சந்தௌலி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு இந்திய தேசிய காங்கிரசு கட்சியின் உறுப்பினராகத் தேர்ந்தெடுக்கப்பட்டார். சந்திரா திரிபாதி 1989ஆம் ஆண்டு செப்டம்பர் மாதம் 7 ஆம் தேதி வாரணாசியில் தனது 57 வயதில் இறந்தார்.
 
## மேற்கோள்கள்

## வெளியிணைப்புகள்
* Official biographical sketch in Parliament of India website

பகுப்பு:1931 பிறப்புகள்
பகுப்பு:1989 இறப்புகள்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
அக்ரோனிஸ்

**அக்ரோனிஸ் ( Acronis )** என்பது சுவிட்சர்லாந்தில் அமைந்துள்ள ஒரு பன்னாட்டு தரவு காப்பு மென்பொருள் நிறுவனம். இது முக்கியமாக தரவு காப்பு, மீட்பு மற்றும் இணைய பாதுகாப்பு தொடர்பான சேவைகளை வழங்குகிறது. இது கணினியின் வன் வட்டுகளில் உள்ள கோப்புகள் மற்றும் முழு அமைப்புகளையும் தரவு காப்பு (பேக்கப்) எடுக்கப் பயன்படுகிறது.

அக்ரோனிஸ் 2003ஆம் ஆண்டில் தொடங்கப்பட்டது. நிறுவனம் துவக்கத்தில் கணினி மற்றும் சேவையகங்களில் பயன்படும் காப்பு மென்பொருள் உருவாக்கத்தில் கவனம் செலுத்தியது. பின்னர் இணைய பாதுகாப்பு, மேக தரவு சேமிப்பு (cloud data backup) மற்றும் தொழில்துறை தரவு பாதுகாப்பு போன்ற துறைகளிலும் விரிவடைந்தது.

அக்ரோனிஸ் உருவாக்கிய மென்பொருட்கள் தனிப்பட்ட கணினி பயனர்கள், சிறிய நிறுவனங்கள் மற்றும் பெரிய நிறுவனங்களுக்கு பயன்படுகின்றன. இம்மென்பொருட்கள் தரவுகளை பாதுகாப்பாக சேமிக்கவும் தேவையான போது மீட்டெடுக்கவும் உதவுகின்றன. குறிப்பாக இணையத் தாக்குதல், தீங்கிழைக்கும் மென்பொருள் அல்லது சாதனக் கோளாறுகள் போன்ற சூழ்நிலைகளில் இத்தொழில்நுட்பம் தரவைப் பாதுகாப்பதில் முக்கியப் பங்கு வகிக்கிறது.

இந்நிறுவனம் உலகளாவிய அளவில் பல நாடுகளில் அலுவலகங்களை கொண்டு செயல்படுகிறது. பல்வேறு நிறுவனங்கள் மற்றும் கல்வி அமைப்புகள் இதன் தொழில்நுட்பத்தை பயன்படுத்துகின்றன. அக்ரோனிஸ் வழங்கும் சேவைகள் தரவு காப்பு மற்றும் இணைய பாதுகாப்பு துறைகளில் பரவலாக அறியப்பட்டுள்ளன.

2003-ஆம் ஆண்டு அக்ரோனிஸ் நிறுவனம் தொடங்கப்பட்டது. ஆரம்பத்தில், அதன் முக்கிய தயாரிப்பான அக்ரோனிஸ் ட்ரூ இமேஜ் மூலம், வன் வட்டின் நகலெடுப்பு மற்றும் காப்புப் பிரதி எடுப்பது ஆகியவற்றில் கவனம் செலுத்தியது.

## மேற்கோள்கள்

பகுப்பு:மென்பொருள்
பகுப்பு:தரவு
குவாசா டாமன்சாரா

**குவாசா டாமன்சாரா** (மலாய்; ஆங்கிலம்: *Kwasa Damansara*); சீனம்: 桂莎白沙罗) என்பது மலேசியா, சிலாங்கூர், பெட்டாலிங் மாவட்டம், சுங்கை பூலோ மக்களவைத் தொகுதியில் அமைந்துள்ள ஒரு புதிய புறநகர்ப் பகுதி ஆகும்.

கோலாலம்பூரின் மத்திய வணிக மாவட்டத்திலிருந்து வடமேற்கே 14 கி.மீ தொலைவில் இந்த நகர்ப்பகுதி அமைந்துள்ளது. இந்த நகர்ப்பகுதி அதன் தெற்கே கோத்தா டாமன்சாராவையும் வடக்கே சுங்கை பூலோவையும் எல்லையாகக் கொண்டுள்ளது.

2015-ஆம் ஆண்டு தொடங்கப்பட்ட குவாசா டாமன்சாரா மேம்பாட்டுத் திட்டம் 2035-ஆம் ஆண்டு வரை நடைபெறும் என்று எதிர்பார்க்கப்படுகிறது. மேலும் இந்தத் திட்டம், 2010-இல் அறிவிக்கப்பட்ட 10-ஆவது மலேசியா திட்டத்தின் பெரும் கோலாலம்பூர் உத்திசார் மேம்பாட்டுத் திட்டத்தின் கீழ் *(Greater Kuala Lumpur Strategic Development Project)* ஒரு பகுதியாகும். 

## பின்னணி
குவாசா டாமன்சாரா மேம்பாட்டுத் திட்டம் சுங்கை பூலோவில் உள்ள மலேசிய ரப்பர் ஆராய்ச்சி நிறுவனத்திற்கு (RRIM) சொந்தமான 2330 ஏக்கர் (939-எக்டேர்) இடத்தில் அமைந்துள்ளது. 2010-ஆம் ஆண்டில், அப்போதைய பிரதமர் நஜீப் ரசாக், அந்த நிலம் மேம்பாட்டுக்காக ஒதுக்கப்படுவதாக அறிவித்தார். 

2012-ஆம் ஆண்டில், மலேசிய ஊழியர் சேமநிதி வாரியத்தின் துணை நிறுவனமான குவாசா லேண்ட் நிறுவனம், இந்த நிலத்தை RM 2.3 பில்லியனுக்கு வாங்கியது; மற்றும் முன்மொழியப்பட்ட நகர்ப்புற்த்திற்கான முதன்மை மேம்பாட்டாளராகவும் பணி அமர்த்தப்பட்டது.

## அம்சங்கள்
இந்த நகர்ப்புறம் சுங்கை பூலோ-சுபாங் ஜெயா சாலையில், சுங்கை பூலோவிற்கும் சுல்தான் அப்துல் அசீஸ் சா வானூர்தி  நிலையத்திற்கும் இடையில் அமைந்துள்ளது. மேலும் அந்த வளாகம் குடியிருப்பு, வணிக, கல்வி மற்றும் பொழுதுபோக்கு அம்சங்களைக் கொண்டு இருக்கும் என்று எதிர்பார்க்கப்படுகிறது. அத்துடன் இந்தப் பகுதியில் இரண்டு விரைவுப் போக்குவரத்து நிலையங்கள் உள்ளன. மேலும் அப்பகுதியில் 150,000 பேர் குடியேறுவார்கள் என்றும் எதிர்பார்க்கப்படுகிறது.

இந்த நகர்ப்புறத்தின் வடக்குப் பகுதி சா ஆலாம் நகர எல்லைக்குள் அமைந்துள்ளது. மற்றும் அதன் தெற்குப் பகுதி பெட்டாலிங் ஜெயாவில் உள்ளது.

## போக்குவரத்து
### எம்ஆர்டி
இந்த நகர்ப்புறம்   குவாசா டாமன்சாரா எம்ஆர்டி நிலையம்; மற்றும்  குவாசா சென்ட்ரல் எம்ஆர்டி நிலையம் ஆகிய இரு நிலையங்களால் சேவை செய்யப்படுகிறது.

### ஊர்தி
சுபாங் வானூர்தி நிலைய நெடுஞ்சாலை எனும் கூட்டரசு சாலை  இந்த நகரத்திற்குள் செல்லும் முக்கிய சாலையாகும்.

### வானூர்தி
குவாசா டாமன்சாரா நகர்ப்பகுதி; சுபாங் வானூர்தி நிலையத்திலிருந்து (IATA: SZB) வடகிழக்கே 5.5 கிமீ தொலைவில் உள்ளது. 

### பேருந்து

ரேபிட் கேஎல் பேருந்து , குவாசா சென்ட்ரல் எம்ஆர்டி நிலையத்தையும்; சுபாங் வானூர்தி நிலைய முனையக் கட்டிடத்தையும் இணைக்கிறது.

## மேலும் காண்க
* டாமன்சாரா
* டாமன்சாரா உத்தாமா
* டாமன்சாரா பெர்டானா
* முத்தியாரா டாமன்சாரா
* ஆரா டாமன்சாரா
* கோத்தா டாமன்சாரா

## மேற்கோள்கள்

## வெளி இணைப்புகள்
* 

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
சில்சாகோ ஏரி

**சில்சாகோ ஏரி** (*Silsako Lake*) இந்தியாவின் அசாம் மாநிலத்தில் உள்ள குவகாத்தி நகரத்தின் மையப்பகுதியில் அமைந்துள்ளது. சில்சாகோ பீல் என்ற பெயராலும் இந்த ஈரநில ஏரி அழைக்கப்படுகிறது.  அசாமின் காம்ரூப் பெருநகர மாவட்டத்தில் சட்கான், எங்ராபரி மற்றும் மத்காரியா போன்ற கிராமங்களால் சில்சாகோ ஏரி சூழப்பட்டுள்ளது. குவகாத்தி நீர்நிலைகள் பாதுகாப்பு சட்டம் 2008, குவகாத்தியின் மற்ற ஆறு ஈரநிலங்களுடன் சேர்த்து அட்டவணை I முதல் IV வரை சில்சாகோ ஏரியை குறிப்பாக அறிவித்துள்ளது.

## பெயர்க்காரணம்
கற்பாலத்திற்கு அசாமிய மொழியில் சில்சாகோ என்றும் பீல் என்றால் ஏரி என்பதும் பொருள் என்பதால் சில்சாகோ ஏரி எனப்பெயரிடப்பட்டுள்ளது.

## பரப்பளவு
சில்சாகோ ஏரி தோராயமாக 5 கி.மீ நீளமும் சராசரியாக 250 மீட்டர் (820 அடி) அகலமும் கொண்டுள்ளது.

## 2023 வெளியேற்றங்கள்
2023ஆம் ஆண்டு பிப்ரவரி மாதம் 26 ஆம் தேதியன்று  சில்சாகோ ஏரியைச் சேர்ந்த ஆக்கிரமிப்பு நிலங்களுக்கு எதிராக ஒரு பெரிய வெளியேற்ற நடவடிக்கை மேற்கொள்ளப்படும் என்று அசாமிய செய்தி தொலைக்காட்சியான பிரதிடின் டைம் மூலம் குவகாத்தி பெருநகர மேம்பாட்டு ஆணையம்  தெரிவித்தது. இதுபோன்ற சில முந்தைய முயற்சிகள் தோல்வியடைந்தன.

வெளியேற்றும் பணி 2023ஆம் ஆண்டு பிப்ரவரி மாதம் 27ஆம் தேதியன்று அமைதியாகத் தொடங்கியது. முதல் நாளில், ஏரியின் சுற்றளவில் இருந்து 100 மீட்டர் (330 அடி) தொலைவில் சட்டவிரோதமாக ஆக்கிரமிக்கப்பட்ட நிலம், முன்னாள் நீர் வழித்தடங்களில் மீட்டெடுக்கப்பட்டது. இடிக்கப்பட்ட கட்டமைப்புகளில் குடியிருப்பு கட்டிடங்கள், கோயில்கள், நம்கார் எனப்படும் வழிபாட்டிடம் மற்றும் பள்ளிவாசல்கள் ஆகியவை அடங்கியிருந்தன.

ஆரம்ப வெளியேற்றங்களைத் தொடர்ந்து, வெளியேற்றப்பட்ட பலர் வெளியேற்றம் குறித்து முன்னறிவிப்பு இல்லாததாக புகார் கூறினர். மேலும் பழங்குடி குழுக்கள் உட்பட பல உள்ளூர்வாசிகள், தங்கள் வெளியேற்றப்பட்ட நிலம் சட்டப்பூர்வமானது என்றும், அவர்கள் குவகாத்தி நகராட்சி ஆணையம் வழங்கிய எண்களைக் கூட வைத்திருப்பதாகவும் கூறினர். இந்த முயற்சி மார்ச் 3 வரை நீடிக்கும் என்று திட்டமிடப்பட்டது. மேலும் சிஞ்சர் விடுதி, ஓமியோ குமார் தாசு சமூக மாற்றம் மற்றும் மேம்பாட்டு நிறுவனம் மற்றும் குவகாத்தியில் உள்ள தூர்தர்சன் கேந்திரா போன்ற பல முக்கிய நிறுவனங்களை இடமாற்றம் செய்வதும் இதில் அடங்கும்.

மார்ச் 3 ஆம் தேதி இந்த நடவடிக்கை தற்காலிகமாக நிறுத்தப்பட்டது. மார்ச் 12 ஆம் தேதி, வெளியேற்றும் நடவடிக்கையைத் தொடர பதினேழு நிறுவனங்களிடமிருந்து 179 ஏக்கர் நிலம் கையகப்படுத்தப்பட்டது.

## மேற்கோள்கள்

பகுப்பு:அசாம் ஏரிகள்
வை. சுவாமிநாதன்

**வை. சுவாமிநாதன்** (*V. Swaminathan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் கீழக்கல்கண்டார்கோட்டைப் பகுதியினைச் சேர்ந்தவர். திருச்சி இ. ஆர். உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவெறும்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1932 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
கே. என். சாமிநாதன்

**கே. என். சாமிநாதன் ** (*K. N. Saminatha Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் குட்டப்பாளையம் கிராமத்தினைச் சேர்ந்தவர். கொடுமுடி காங்கேயம் பள்ளியிலும், சிறீ சங்கரவித்யாலய பள்ளியிலும் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வெள்ளக்கோயில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1923 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
அகஸ்தியம்பள்ளி

**அகஸ்தியம்பள்ளி** என்றும், **அகஸ்தியன்பள்ளி** என்றும், **அகத்தியன்பள்ளி** என்றும், **அகத்தியான்பள்ளி** என்றும் அழைக்கப்படும் புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
## அமைவிடம்
அகஸ்தியம்பள்ளி, கடல் மட்டத்திலிருந்து சுமார் 20 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** அகஸ்தியம்பள்ளி ஊரின் அஞ்சல் குறியீட்டு 614810 எண் ஆகும்.

** அகஸ்தியம்பள்ளியில் தொடருந்து நிலையம் இயங்கி வருகிறது.

** அகஸ்தியம்பள்ளி ஊரில் அகத்தீசுவரர் கோயில் என்ற சிவன் கோயில் அமையப் பெற்றுள்ளது.

** அகஸ்தியம்பள்ளி பகுதியானது, வேதாரண்யம் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
## மேற்கோள்கள்

பகுப்பு:நாகப்பட்டினம் மாவட்டத்திலுள்ள ஊர்களும் நகரங்களும்
பைகுந்த்பூர் சட்டமன்றத் தொகுதி,சத்தீசுகர்

**பைகுந்த்பூர் சட்டமன்றத் தொகுதி** *(Baikunthpur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோரியா மாவட்டத்தில் அமைந்துள்ளது. பைகுந்த்பூர், கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
சு. சீனிவாசன் (காங்)

**சு. சீனிவாசன்** (*S. Srinivasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் போடிநாயக்கனூரைச் சேர்ந்தவர். சேலம் ஏற்காடு மாண்ட்போர்டு பள்ளியில் கல்வி பயின்றுள்ளார். இந்திய தேசிய காங்கிரசு சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போடிநாயக்கனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1933 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
துர்கா தாஸ் பாசு

**துர்கா தாஸ் பாசு** (*Durga Das Basu*) (1910-1997) ஓர் இந்திய நீதிபதியும் வழக்கறிஞரும் ஆவார். இந்திய அரசியலமைப்பு சட்டம் குறித்த வர்ணனை மற்றும் இந்திய அரசியலமைப்புச் சட்டம் குறித்த வழக்கு புத்தகத்தை இவர் எழுதினார். முந்தையது இந்திய அரசியலமைப்பு தொடர்பான சமூக அறிவியல் மற்றும் சட்ட ஆய்வுகளில் மிக முக்கியமான பாடப்புத்தகங்களில் ஒன்றாகும்.

துர்கா தாஸ் 1910 இல் பிறந்தார். 1985 இல் பத்ம பூசண் விருது பெற்றார். மேலும் 1994 இல் ஆசிய சங்கத்தின் கௌரவ உறுப்பினராக பரிந்துரைக்கப்பட்டார். 1997இல் காலமானார்.

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:1997 இறப்புகள்
பகுப்பு:1910 பிறப்புகள்
பதவியிலிருந்தபோது இறந்த இந்திய மாநிலங்களின் முதலமைச்சர்கள் பட்டியல்

**பதவியிலிருந்தபோது இறந்த இந்திய மாநிலங்களின் முதலமைச்சர்கள் பட்டியல்** (*List of Indian chief ministers who died in office*) என்பது பதவியிலிருந்தபோது இறந்த இந்திய மாநில அரசுத் தலைவர்களின் பட்டியல் ஆகும். இத்தகைய மரணங்கள் பெரும்பாலும் இயற்கையான காரணங்களால் நிகழ்ந்துள்ளன. ஆனால் படுகொலை, விபத்துக்கள் மூலம் இறந்தவர்களும் உள்ளனர்.

இந்தப் பட்டியல் காலவரிசைப்படி உள்ளது. முதலில் பெயர் பட்டியலிடப்பட்டுள்ளது. அதைத் தொடர்ந்து இறந்த ஆண்டு, மாநிலம், அரசியல் கட்சி, இறந்த இடம் மற்றும் இறப்புக்கான காரணம் ஆகியவையும் பட்டியலிடப்பட்டுள்ளன.

## முன்னாள் இந்திய மாநிலங்கள்

## சுதந்திரத்திற்கு முன்

## மேற்கோள்கள்
மரோத்ராவ் கண்ணம்வார்

**மரோத்ராவ்** **சம்ப்சியோ (எம். எசு) கண்ணம்வர்** (*Marotrao Kannamwar*)(10 சனவரி 1900 - 24 நவம்பர் 1963) என்பவர் இந்திய அரசியல்வாதி ஆவார். இவர் நவம்பர் 20, 1962 முதல் நவம்பர் 24, 1963 வரை மகாராட்டிராவின் முதலமைச்சராகப் பணியாற்றினார்.

கண்ணம்வார் 1957ஆம் ஆண்டு பம்பாய் மாநிலத்தில் உள்ள சாவோலி சட்டமன்றத் தொகுதியின் சட்டமன்ற உறுப்பினராகவும், 1960 முதல் 1962 வரை மகாராட்டிரா மாநிலத்தையும் பிரதிநிதித்துவப்படுத்தினார். 1962ஆம் ஆண்டு நடந்த தேர்தலில் சாவோலியிலிருந்து மகாராட்டிரா சட்டமன்றத்திற்கு மீண்டும் உறுப்பினராகத் தேர்ந்தெடுக்கப்பட்டார். இவர் முதல்வராகப் பதவி வகித்தபோது நவம்பர் 24, 1963 அன்று இறந்தார். 

## நினைவாக

* மும்பையின் விக்ரோலியில் (கிழக்கு) உள்ள கண்ணம்வர் நகர் இவரது நினைவாகப் பெயரிடப்பட்டது.
* நாக்பூரில் உள்ள கே. டி. கே பொறியியல் கல்லூரி இவரது நினைவாகப் பெயரிடப்பட்டது.
* சந்திராபூரில் உள்ள காங்கிரசு-இல்லம் மகாராட்டிராவின் முன்னாள் முதல்வரின் பெயரில் மாற்றப்பட்டது.
* மேலும், கோந்தாலிக்கு அப்பால் (நாக்பூரிலிருந்து 50+ கி.மீ) தே. நெ. 6இல், தே. நெ. 6-லிருந்து ஒரு மாற்றுப்பாதையில், *கண்ணம்வர்* *கிராமம் என்ற* கிராமம் இவரின் நினைவாகப் பெயரிடப்பட்டது.
* 1982ஆம் ஆண்டு ஸ்ரீராம் தோட் என்பவரால் நிறுவப்பட்ட சந்திராபூர் மாவட்டத்தில் சர்போடி கிராமத்தில் உள்ள அரசு நிதியுதவி பெறும் பள்ளிக்கு இவரது பெயரிடப்பட்டது (கர்மவீர் கண்ணம்வார் வித்யாலயா சுர்போடி உயர்நிலைப் பள்ளி).
* அரசு மருத்துவக் கல்லூரி, சந்திராபூர்

## இதனையும் காண்க

* பதவியிலிருந்தபோது இறந்த இந்திய மாநிலங்களின் முதலமைச்சர்கள் பட்டியல்

## மேற்கோள்கள்

பகுப்பு:மகாராட்டிர மாநில முதலமைச்சர்கள்
பகுப்பு:1963 இறப்புகள்
பகுப்பு:1900 பிறப்புகள்
பகுப்பு:மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
துங்கா ஆற்று இரவுத் தவளை

**நைக்டிபாட்ராச்சசு துங்கா** (*Nyctibatrachus tunga)* என்பது இந்தியாவில் கருநாடகா மாநிலத்தில் மேற்குத் தொடர்ச்சி மலையில் காணப்படும் ஒரு தவளை சிற்றினம் ஆகும். இது பொதுவாக *துங்கா நதி இரவுத் தவளை* அல்லது துங்கா சுருங்கிய தோல் தவளை என்றும் அழைக்கப்படுகிறது.

## பரவல்
2022ஆம் ஆண்டில் சிற்றினங்களை விவரிக்கும் நேரத்தில், இது துங்கா ஆற்றின் மேல் நீர்ப்பிடிப்புப் பகுதிகளின் பசுமையான காடுகள், காபி தோட்டங்களில் உள்ள நீரோடைகளில் மட்டுமே காணப்படுவது தெரியவந்தது.

## சொற்பிறப்பியல்
இந்த சிற்றினங்கள் துங்கா ஆற்றின் நீர்ப்பிடிப்புப் பகுதியிலிருந்து பதிவு செய்யப்பட்டதால் இந்த சிற்றினத்திற்கு துங்கா ஆற்றின் பெயர் சூட்டப்பட்டது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:நைக்டிபாட்ராச்சசு
சீரடி இரவுத் தவளை

**நைக்டிபாட்ராச்சசு சீரடி** (*Nyctibatrachus shiradi*) என்பது இந்தியாவில் கருநாடக மாநிலத்தில் மேற்குத் தொடர்ச்சி மலையில் காணப்படும் ஒரு தவளை சிற்றினம் ஆகும். இது பொதுவாக *சீரடி இரவுத் தவளை* அல்லது சீரடி சுருங்கிய தோல் தவளை என அழைக்கப்படுகிறது.

## பரவல்
கருநாடகாவில் உள்ள கெம்போலாய், கோட்டிகேகாரா,  குதிரைமுக்-மல்லேசுவரம் ஆகிய இடங்களைச் சுற்றி மட்டுமே இந்த தவளை காணப்படுகின்றது.

## சொற்பிறப்பியல்
இந்த சிற்றினங்கள் சீரடி வனப் பகுதியிலிருந்து பதிவு செய்யப்பட்டதாலும், இவை இப்பகுதியில் வாழ்வதாலும், இந்த சிற்றினத்திற்கு சீரடி எனும் சிற்றினப் பெயர் சூட்டப்பட்டது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:நைக்டிபாட்ராச்சசு
நைக்டிபாட்ராச்சசு மைனர்

**நைக்டிபேட்ராச்சசு மைனர்** (Nyctibatrachus minor) என்பது இந்தியாவில் மேற்குத் தொடர்ச்சி மலையில் காணப்படும் *நைக்டிபேட்ராச்சிடே* குடும்பத்தைச் சேர்ந்த ஒரு தவளை சிற்றினம் ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மிதவெப்ப அல்லது வெப்பமண்டலம் ஈரமான மலைக் காடுகள், ஆறுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:நைக்டிபாட்ராச்சசு
இரெ. சவுந்தரராஜ மூப்பனார்

**இரெ. சவுந்தரராஜ மூப்பனார்** (*R. Soundararaja Moopanar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் கபித்தலம் பகுதியினைச் சேர்ந்தவர். பாபநாசம் ஜவகர் உயர்நிலைப் பள்ளியிலும் கும்பகோணம் அரசு கலைக் கல்லூரியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பாபநாசம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:1933 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
ஒடிசா சட்டமன்றத் தொகுதிகளின் பட்டியல்

**ஒடிசா சட்டமன்றத் தொகுதிகளின் பட்டியல்** (*List of constituencies of the Odisha Legislative Assembly*) என்பது ஒடிசா சட்டமன்றத்தில் அடங்கியுள்ள தொகுதிகளில் பட்டியல் ஆகும். ஒடிசா சட்டமன்றம் என்பது இந்தியாவில் உள்ள ஒடிசா மாநிலத்தின் ஒற்றை உறுப்பினரைக் கொண்ட மாநில சட்டமன்றமாகும். சட்டமன்றம் கூடும் இடம் மாநில தலைநகரான புவனேசுவரத்தில் அமைந்துள்ளது. இது 147 சட்டமன்ற உறுப்பினர்களைக் கொண்டுள்ளது.

## தொகுதிகள்
thumb|400x400px|சட்டமன்றத் தொகுதிகளின் வரைபடம்
ஒடிசா சட்டமன்றத் தொகுதிகளின் பட்டியல் பின்வருமாறு.

## மேற்கோள்கள்

பகுப்பு:இந்திய மாநிலங்களின் சட்டமன்றத் தொகுதிகளின் பட்டியல்கள்
பகுப்பு:ஒடிசா சட்டமன்றத் தொகுதிகள்
மங்கொம்பு - 11

**மங்கொம்பு - 11** *(MO 11 - Kanakam)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **IR 1561** மற்றும் **[[பட்டாம்பி - 33]]** ஆகிய நெல் இரகங்களை ஒத்திசைந்த அமைப்பு முறையில் இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 1990 ஆம் ஆண்டு வெளியிடப்பட்ட இந்நெல் வகையை, **கனகம்** என்ற பெயரிலும் அழைக்கப்படுகிறது.

## பின்னணி
அரை உயரமான இந்த நெல் வகை, மூன்று பருவங்களிலும் பயிரிட ஏற்றது. நடுத்தர கால அளவில் அறுவடைக்கு தயாராகும் இந்த நெல் வகை, 120 – 125 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி, தண்டு துளைப்பான், துங்ரோ தீநுண்மி மற்றும் பற்றுயிரி கருகல் நோய் போன்ற நோய்களுக்கு மிதமான எதிர்ப்புத் திறன் கொண்ட நெல் இரகமாகும். 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
கே. என். சிவபெருமாள்

**கே. என். சிவபெருமாள்** (*K. N. Sivaperumal[*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் கல்பகனூர் கிராமத்தினைச் சேர்ந்தவர். கல்பகனூர் தொடக்கப் பள்ளியிலும் சேலம் மாவட்ட வாரிய உயர்நிலைப் பள்ளியிலும் பள்ளிக் கல்வியினைப் பயின்றுள்ளார். சென்னை பச்சையப்பன் கல்லூரியிலும், மாநிலக் கல்லூரியிலும், சென்னை அரசு சட்டக் கல்லூரியிலும் சிவபெருமாள், கல்லூரிக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1931 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
இராமானுச்கஞ்ச் சட்டமன்றத் தொகுதி

**இராமானுச்கஞ்ச் சட்டமன்றத் தொகுதி** *(Ramanujganj Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பலராம்பூர் மாவட்டத்தில் அமைந்துள்ளது. இராமானுச்கஞ்ச், சுர்குஜா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
தீகவாபி

**தீகவாபி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது அட்டாளைச்சேனை பிரதேச செயலாளர் பிரிவில் அமைந்துள்ளது. இது அம்பாறைக்குக் கிழக்கே சுமார் 20 கிலோமீட்டர் தூரத்தில் அமைந்துள்ளது. வரலாற்றுச் சிறப்புமிக்க தீகவாபி விகாரை இங்கு அமைந்துள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
ஏ. செல்ல கவுண்டர்

**ஏ. செல்ல கவுண்டர்** (*A. S. Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் நடுப்பரப்பு கிராமத்தினைச் சேர்ந்தவர். நடுப்பரப்பில் உள்ள அரசு நிதியுதவி பெறும் தொடக்கப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேந்தமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1922 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
தண்டகாரண்யம் (திரைப்படம்)

**தண்டகாரண்யம்** என்பது அதியன் ஆதிரை இயக்கத்தில் வெளிவந்த இந்தியத் தமிழ்த் திரைப்படமாகும். இரண்டாம் உலகப்போரின் கடைசி குண்டு திரைப்படத்திற்குப் பிறகு அதியன் ஆதிரை இயக்கும் இரண்டாம் திரைப்படமாகும். முந்தைய படத்தைப் போலவே இப்படத்தையும் பா. ரஞ்சித் தயாரித்துள்ளார். இத்திரைப்படம் 19 செம்படம்பர் 2025 அன்று வெளியானது.

## நடிகர்கள்

## தயாரிப்பு
படத்தின் முதல் தூண்டோட்டம் 25 செப்டம்பர் 2025-இல் வெளியானது. தூண்டோட்டத்தில் மலைவாழ் பழங்குடி மக்களின் வாழ்க்கை, இராணுவப் படைகளின் தேடுதல் வேட்டை போன்றவை இடம்பெற்றிருந்தது. தண்டகாரண்யம் என்பது இராமாயணத்தில் குறிப்பிடப்படும் ஒரு காடாகும். இதனால் இப்படம் காடு வாழ் மக்களைப் பற்றிய கதையாக இருக்கும் என்று எதிர்பார்க்கப்படுகிறது. லப்பர் பந்து திரைப்படத்தின் வெற்றிக்குப் பிறகு அட்டகத்தி தினேஷ் இப்படத்தில் நடித்துள்ளார்.

## வெளியீடு
*தண்டகாரண்யம்* 19 செப்டம்பர் 2025 அன்று வெளியானது. இந்தப் படத்திற்கு தணிக்கைக்  குழு  ‘யு/ஏ’ சான்றிதழை வழங்கியுள்ளது.

## விமர்சனங்கள்
தினமணி வலைதளத்தில் எழுதிய விமர்சனத்தில் "ஆண்டாடு காலமாக பல பழங்குடிகளை எவ்வளவோ அதிகார அமைப்புகள், அரசியல்வாதிகள் தங்கள் சக்திகள் மூலம் அம்மக்களின் வாழ்விற்கே விலங்கிட்டுள்ளனர். அதனைக் கேள்வி கேட்கும் விதமாக அதியன் ஆதிரை அந்த அதிகாரங்களுக்கு கைவிலங்கிடும் முயற்சியில் ஒரு வெற்றியைக் கண்டிருக்கிறார் என்றுதான் சொல்ல வேண்டும். ஒரு வாழ்வியலுடன் விழிப்புணர்வையும் ஏற்படுத்தும் தண்டகாரண்யம் கவனிக்கப்பட வேண்டிய ஒன்று!" என்று எழுதி  மதிப்பீடுகளை வழங்கினர். ஆனந்த விகடன் வலைதளத்தில் வந்த விமர்சனத்தில், "கதையும், நேர்த்தியான தொழில்நுட்ப ஆக்கமும் கைகொடுத்தாலும், அழுத்தமும் தெளிவும் நிதானமும் இல்லாத திரைக்கதையால், போதுமான வலியைக் கடத்தாமல் கடந்து போகிறது இந்த 'தண்டகாரண்யம்'" என்று எழுதினர்.

## மேற்கோள்கள்

## வெளியிணைப்புகள்
*

பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:2025 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜஸ்டின் பிரபாகரன் இசையமைத்துள்ள திரைப்படங்கள்
வெள்ளிநிலா விளக்கேற்றும் நேரம்

"**வெள்ளிநிலா விளக்கேற்றும் நேரம்**" என்ற பாடலானது 1992ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "*நெய்தல்*" என்னும் பாடல் தொகுப்பில் இடம்பெற்ற பாடலாகும். புதுவை இரத்தினதுரை எழுதிய இப்பாடலை இசைவாணர் கண்ணனின் இசையில் எஸ். ஜி. சாந்தன், சிட்டு மற்றும் பின்னணியில் மேளின் வேஜினி ஆகியோர் பாடியுள்ளனர். இப்பாடலானது நெய்தல் நில மக்களின் அவலவாழ்வையும் கடற்புலிகளின் வீரத்தையும் வெளிப்படுத்தி நிற்கின்றது. இப்பாடல் நாட்டார் இசை வடிவத்தில் அமையப்பெற்றுள்ளது.

## முழுப் பாடல்

பல்லவி
வெள்ளிநிலா விளக்கேற்றும் நேரம் - கடல்
வீசுகின்ற காற்றில் உப்பின் ஈரம்
தள்ளிவலை ஏற்றிவள்ளம் போகும் - மீன்
அள்ளிவர நீண்ட நேரம் ஆகும்.
அனுபல்லவி
எங்கள் துயர் தெரியாது
என்னவென்று புரியாது
இங்கிருந்து பாடுகின்ற
எங்கள் குரல் கேட்காது
சரணம்
ஊருறங்கும் சாமத்திலே யாருமற்ற நேரத்திலே
காரிருட்டில் படகெடுத்துப் போவோம் - நேவி
கண்டுவிட்டால் கடலில் நாங்கள் சாவோம்.
::பேருமின்றி ஊருமின்றி பெற்றவளின் முத்தமின்றி
::ஈரவுடல் கரையொதுங்கும் காலை - புலி
::இந்தநிலை மாற்றிடுவான் நாளை
பாயிறக்கிக் கரையினிலே பாதம்படும் வரையினிலே
பார்த்தவிழி பூத்திருப்பாள் மனைவி - என்னை
பார்த்தபின்பே சோற்றை உண்பாள் துணைவி
::வாயிறுக்கி வயிறிறுக்கி வாழும்கடல் மீனவனின்
::வாசலெங்கும் வேதனையின் கோடு - நாளை
::வந்துவிடும் எங்கள்திரு நாடு
அப்பன்வலை வீசிவீசி அள்ளிவந்த செல்வமெல்லாம்
அன்னியனின் காலிற்சென்று விழுமோ - புலி
ஆளுகின்ற காலம்நாளை வருமோ
::தக்கதொரு தலைவனுண்டு தளபதிகள் வீரருண்டு
::தங்கத் தமிழீழம் வரும் நாளை - அலை
::தாவிக் கடற்புலிகள் வெல்லும் வேளை


## மேற்கோள்கள்

பகுப்பு:ஈழப் போராட்டப் பாடல்கள்
பி. எசு. சந்தானம்

**பி. எசு. சந்தானம்** (*P. S. Santhanam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் திருவண்ணாமலை நகரில் உள்ள அண்ணமலை நகர்ப் பகுதியினைச் சேர்ந்தவர். திருவண்ணாமலை நகராட்சி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1914 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
கே. எம். இராமசாமி கவுண்டர்

**கே. எம். இராமசாமி கவுண்டர்** (*K. M. R. Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் கரட்டாடிப்பாளையம் கிராமத்தினைச் சேர்ந்தவர். கோபிச்செட்டிபாளையம் பொன்விழா உயர்நிலைப் பள்ளியிலும் திருச்சிராப்பள்ளி தேசியக் கல்லூரியிலும் சென்னை பச்சையப்பன் கல்லூரியிலும் கல்வி பயின்றுள்ளார். சுதந்திராக் கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கோபிச்செட்டிப்பாளையம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1906 பிறப்புகள்
பகுப்பு: சுதந்திராக் கட்சி அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
சிவசாகர் ஏரி, அசாம்

**சிவசாகர் ஏரி** (*Sivasagar Lake*) இந்தியாவின் அசாம் மாநிலத்தில் உள்ள சிவசாகர் மாவட்டத்தில் சிவசாகர் நகரத்தின் மையத்தில் அமைந்துள்ளது.  சிவசாகர் நகரம் 200 ஆண்டுகள் பழமையான சிவசாகர் ஏரியின் பெயரால் பெயரிடப்பட்டுள்ளது. இந்நகரம் ஒரு சுற்றுலா தலமாகவும் கருதப்படுகிறது. சிவசாகர் ஏரி அகோம் மன்னர் சிவசிங்காவின் மனைவியான ராணி அம்பிகாவால் கட்டப்பட்டது. இது குவகாத்தியிலிருந்து வடகிழக்கில் சுமார் 360 கிலோமீட்டர் (224 மைல்) தொலைவில் அமைந்துள்ளது.

## வரலாறு
சிவசாகர் ஏரி அசாமில் உள்ள இரண்டாவது பெரிய ஏரியாகும். இது 1734 ஆம் ஆண்டு கட்டப்பட்டது.  போர்புகுரி என்றும் அழைக்கப்படுகிறது. குளத்தின் முழு கரையும் மூன்று கோயில்களைக் கொண்டிருப்பதால் வரலாற்று முக்கியத்துவம் வாய்ந்ததாக உள்ளது.  சிவசாகர் ஏரி பல பக்தர்களுக்கு ஓர் ஈர்ப்பாகவும் நாடு முழுவதிலுமிருந்து சுற்றுலாப் பயணிகளை ஈர்த்தும் வருகிறது. 

சிவசாகர் ஏரிக்கு இயற்கை ஆர்வலர்கள், வனவிலங்கு ஆர்வலர்கள் மற்றும் வரலாற்று ஆர்வலர்கள் அடிக்கடி வருகை தருகின்றனர். சிவசாகர் நகரத்தின் முக்கிய ஈர்ப்புகளில் ஒன்றாகவும் சிவசாகர் ஏரி திகழ்கிறது. ஏரி சுமார் 130 முதல் 257 ஏக்கர் பரப்பளவைக் கொண்டுள்ளது. ஆழமான மண் அகழிகளால் சூழப்பட்டுள்ளது. சிவசாகர் ஏரியின் கரையில் மூன்று கோயில்கள் உள்ளன. அவை அசாமிய மொழியில் டோல் என்றும் குறிப்பிடப்படுகின்றன. இந்த டோல்கள் விசுணு டோல், சிவா டோல் மற்றும் தேவி டோல் என்பனவாகும்.

### சிவசாகர் மாவட்டத்தின் மக்கள்தொகை வரலாறு




## மேற்கோள்கள்

பகுப்பு:அசாம் ஏரிகள்
பகுப்பு:சிவசாகர் மாவட்டம்
ஆர். இராமச்சந்திர துரை

**ஆர். இராமச்சந்திர துரை** (*R. R. Durai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் கள்ளக்கோட்டை அரண்மனைப் பகுதியினைச் சேர்ந்தவர். புதுக்கோட்டை மன்னர் கல்லூரிப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கந்தர்வக்கோட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1944 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
எம். இராசாங்கம்

**எம். இராசாங்கம்** (*Rajangam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் கூடலூர் பகுதியினைச் சேர்ந்தவர். திண்டுக்கல் தூய மரியன்னை உயர்நிலைப் பள்ளியில் கல்வி பயின்றுள்ளார். இதன் பின்னர் இராசாங்கம் சென்னை பச்சையப்பன் கல்லூரியில் கல்லூரிக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கம்பம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1934 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
ஓ. பி. இராமன்

**ஓ. பி. இராமன்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் மணியக்காரன்பட்டி கிராமத்தினைச் சேர்ந்தவர். திண்டுக்கல் தூய மேரி உயர்நிலைப் பள்ளியிலும் மதுரை அமெரிக்கன் கல்லூரியிலும் (இளங்கலை), சென்னை அரசு சட்டக் கல்லூரியிலும் (இளநிலைச் சட்டம்) கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் 1971ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் மேலூர் தெற்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

### 1971

## இறப்பு
ஓ. பி. இராமன் வயது முதிர்வுகாரணமாக 5 சூலை 2012 அன்று திண்டுக்கல்லில் காலமானார்.

## மேற்கோள்கள்

பகுப்பு:1936 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பொ. பொன்னம்பலம்

புலவர் **பொ. பொன்னம்பலம்** (*Ponnambalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் விராச்சிலை கிராமத்தினைச் சேர்ந்தவர். திருச்சிராப்பள்ளி மாவட்டம், இராமச்சந்திரபுரம் பூமிசுவர உயர்நிலைப் பள்ளியிலும், புதுக்கோட்டை மா மன்னர் கல்லூரியிலும், தஞ்சாவூர் கரந்தை புலவர் கல்லூரியிலும் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமயம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1937 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
இலுந்த்ரா சட்டமன்றத் தொகுதி

**இலுந்த்ரா சட்டமன்றத் தொகுதி** *(Lundra Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது சர்குஜா மாவட்டத்தில் அமைந்துள்ளது. இலுந்த்ரா, சுர்குஜா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:சத்தீசுகர் சட்டப் பேரவைத் தொகுதிகள்
சி. பழனி

**சி. பழனி** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் பச்சனம்பட்டி கிராமத்தினைச் சேர்ந்தவர். நான்காம் வகுப்பு வரை கல்வி பயின்றுள்ள பழனி, திராவிட முன்னேற்றக் கழகத்தினைச் சார்ந்தவர். இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஓமலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1927 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
திருவட்டத்துறை

**திருவட்டத்துறை** என்றும் **திருவரத்துறை** என்றும் அழைக்கப்படும் புறநகர்ப் பகுதியானது, இந்தியாவில் தமிழ்நாடு மாநிலத்தின் கடலூர் மாவட்டத்திலுள்ளது.
## அமைவிடம்
திருவட்டத்துறை, கடல் மட்டத்திலிருந்து சுமார் 80.15 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** திருவட்டத்துறை ஊரின் அஞ்சல் குறியீட்டு 606111 எண் ஆகும்.

** திருவட்டத்துறை ஊரில் தீர்த்தபுரீசுவரர் கோயில் என்ற சிவன் கோயில் கட்டப்பட்டுள்ளது. இந்தக் கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

** திருவட்டத்துறை பகுதியானது, திட்டக்குடி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, கடலூர் மக்களவைத் தொகுதி சார்ந்தது.
## மேற்கோள்கள்

பகுப்பு:கடலூர் மாவட்டத்திலுள்ள ஊர்களும் நகரங்களும்
எசு. ஏ. இராசமன்னார்

**எசு. ஏ. இராசமன்னார்** (*Rajamannar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் ஆம்பூர் பேட்டைப் பகுதியினைச் சேர்ந்தவர். வாணியம்பாடி இசுலாமிய உயர்நிலைப் பள்ளியிலும், இசுலாமியக் கல்லூரியிலும், பெங்களூர் புனித சூசையப்பர் கல்லூரியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வாணியம்பாடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1967

## மேற்கோள்கள்

பகுப்பு:1919 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
குவாசா சென்ட்ரல் எம்ஆர்டி நிலையம்

**குவாசா சென்ட்ரல் எம்ஆர்டி நிலையம்** (ஆங்கிலம்: *Kwasa Sentra MRT Station*; மலாய்: *Stesen MRT Kwasa Sentra*) என்பது மலேசியா, சிலாங்கூர், குவாசா டாமன்சாரா செக்சன் U4 நகர்ப் பகுதியில்; எம்ஆர்டி காஜாங் வழித்தடத்தில் அமைந்துள்ள ஒரு விரைவுப் போக்குவரத்து நிலையம் ஆகும்.

இதற்கு முன்னர் காஜாங் வழித்தடம் என்பது **சுங்கை பூலோ-காஜாங் எம்ஆர்டி வழித்தடம்** என்று அழைக்கப்பட்டது. எம்ஆர்டி காஜாங் வழித்தடத்தின் முதல் கட்ட நடவடிக்கைகளின் கீழ், இந்த நிலையம் திசம்பர் 16, 2016 அன்று திறக்கப்பட்டது.

## நிலைய அம்சங்கள்
குவாசா சென்ட்ரல் நிலையம், எம்ஆர்டி காஜாங் வழித்தடத்தில் ஓர் உயர்த்தப்பட்ட நிலையமாகும். இந்த நிலையத்துடன் ஒரு பெரிய ஊட்டி பேருந்து முனையம் *(Feeder Bus Terminal);* மற்றும் வாகன நிறுத்துமிடம் போன்ற வசதிகள் இணைக்கப்பட்டுள்ளன.

### நிலைய இருப்பிடம்
இந்த நிலையம், எதிர்காலத் திட்டத்தில் உள்ள குவாசா டாமன்சாரா மேம்பாட்டுத் திட்ட வளாகத்திற்குள் அமைந்துள்ளது. அந்த வளாகத்திற்குள் அமைந்து இருக்கும் இரண்டு நிலையங்களில் குவாசா சென்ட்ரல் நிலையமும் ஒன்றாகும்; மற்றொரு நிலையம் குவாசா டாமன்சாரா எம்ஆர்டி நிலையம் ஆகும். குவாசா சென்ட்ரல் நிலையத்திற்கு அருகில் வேறு கட்டிடங்கள் எதுவும் இல்லை.

இந்த நிலையம் சுங்கை பூலோ சாலையில் இருந்து சற்றே தொலைவில் அமைந்துள்ளது. இருப்பினும் புதிதாக கட்டப்பட்ட ஒரு புதிய சாலையின் வழியாக குவாசா சென்ட்ரல் நிலையத்தை அணுகலாம்.

நிலையக் கட்டுமானத்திற்குப் பின்னர், அதன் பெயரை உறுதி செய்வதற்கு முன்னர், இந்தக் குவாசா சென்ட்ரல் நிலையம்; **தாமான் இண்டஸ்ட்ரி சுங்கை பூலோ** என்ற செயல்பாட்டுப் பெயரால் அறியப்பட்டது.

### நிலைய அமைப்பு

## வெளியேறும் வழிகள் - நுழைவாயில்கள்
இந்த நிலையம் நுழைவாயில் A மற்றும் நுழைவாயில் B என இரண்டு நுழைவாயில்களுடன் வடிவமைக்கப்பட்டுள்ளது. ஆனால் தற்போது, ​​நுழைவாயில் A மட்டுமே பயன்பாட்டில் உள்ளது. 

இந்த நுழைவாயில் A; ஊட்டி பேருந்து நிறுத்தம், வாடகை கார்கள் நிறுத்துமிடம், பயணிகள் இறங்குமிடம் போன்ற வசதிகளுக்கு வழிவகுக்கிறது. நுழைவாயில் B தற்போது மூடப்பட்டுள்ளது; நிலையத்தின் கிழக்குப் பகுதி மேம்படுத்தப்பட்ட பின்னர் திறக்கப்படும்.

## பேருந்து சேவைகள்

## காட்சியகம்
**குவாசா சென்ட்ரல் எம்ஆர்டி நிலையக் காட்சிப் படங்கள் (2016 - 2025):**


File:SBK Line Kwasa Sentral Overall View 2.jpg|
File:SBK Line Kwasa Sentral Park and Ride 2.jpg|
File:SBK Line Kwasa Sentral Park and Ride 4.jpg|
File:SBK Line Kwasa Sentral Feeder Bus Stop 2.jpg|
File:KG05 Kwasa Sentral MRT Entrance A Bus Lay-by 20231114 160447.jpg|
File:Kwasa Sentral MRT Station (KG05) Entrance A (220724) 3.jpg|
File:Kwasa Sentral MRT Station (KG05) Entrance A (220724) 2.jpg|
File:Kwasa Sentral MRT Station (KG05) Entrance A (220724) 4.jpg|
File:Kwasa Sentral MRT Station (KG05) Platform Towards Kajang (220724) 3.jpg|
File:KG05 Kwasa Sentral MRT Platform 2 20230529 125956.jpg|


## மேலும் காண்க
*காஜாங் வழித்தடம்
*குவாசா டாமன்சாரா

## மேற்கோள்கள்

## வெளி இணைப்புகள்

* Kwasa Sentral MRT station | mrt.com.my
* Klang Valley Mass Rapid Transit

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
சி. எம். அம்பிகாபதி

**சி. எம். அம்பிகாபதி** (*C. M. Ambikapathy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் உதயமார்த்தாண்டபுரம் பகுதியினைச் சேர்ந்தவர். திருத்துறைப்பூண்டியில் பத்தாம் வகுப்பு வரை கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவாரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1924 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்